L’Ajuntament convoca un concurs per a dissenyar l'eslògan i la imatge de la Campanya anual de promoció del comerç local 2021
09 de juny 2021

La Delegació de Comerç i Mercats de l'Ajuntament de Sagunt ha convocat, com és habitual, un concurs que consistix a dissenyar l'eslògan i la imatge per a la ‘Campanya anual de promoció del comerç local 2021’. La finalitat del concurs és fomentar l'activitat artística i difondre-la entre la ciutadania.

  

El concurs va dirigit a totes aquelles persones físiques majors d'edat que desitgen participar i també a alumnes a partir de 16 anys (complits durant l'any en curs) i matriculats en qualsevol dels IES del municipi de Sagunt. L'import del premi és de 500 euros i el termini per a la presentació de les sol·licituds finalitza el dia 1 de juliol de 2021 (inclòs).

  

En este sentit, l'Ajuntament de Sagunt amb la intenció d'impulsar i dinamitzar el comerç de la nostra ciutat dissenya actuacions promocionals que tenen com a objectiu augmentar el consum responsable i per tant les vendes dels comerços de Sagunt, sent este concurs una «part important d'estes activitats» ja que representa la imatge i l'eslògan de la campanya promocional 2021, tal com han explicat des del departament de Comerç i Mercats.

  

Per part seua, la regidora delegada de Comerç, Ana María Quesada, ha explicat que «**enguany el que hem triat fer també, a més de promocionar-ho en xarxes socials, és dirigir-nos a dos instituts en concret. Un és l'IES Clot del Moro, per la seua part de treball d'ensenyament artístic; i l'altre al qual ens hem dirigit és l'IES Jorge Juan per la branca de comerç i màrqueting**». Durant ahir i hui ha realitzat les visites a tots dos instituts, en les quals ha sigut rebuda per la directora de l'IES Jorge Juan, Gema Pérez, i el cap de Departament de Dibuix de l'IES Clot del Moro, Sergio Ojeda, afegint que està «**molt agraïda per la rebuda i l'acolliment**». 

  

![Imagen sin texto alternativo.](/media/knsjjzmc/95-c_concursoposado.jpg)  
  

Quesada també ha volgut aprofitar per a animar a participar en el concurs a la ciutadania en general, «**perquè aquest concurs no va dirigit només a gent més jove**» d'esta manera els convida a «**despertar la seua creativitat i imaginació per a portar avant la creació d'este cartel**l». 

Per a resoldre qualsevol dubte sobre este tema, les i els interessats poden consultar les Bases del Concurs les quals estan regulades en l'Ordenança aprovada en data 31/05/2016, pel Ple de l'Ajuntament de Sagunt i, publicada en el Butlletí Oficial de la Província de València de data 29/09/2016, nº189 o bé trucant al telèfon del departament de Comerç i Mercats 96 069 90 49.

  

  

![Imagen sin texto alternativo.](/media/qglfdkkl/95-c_concursocast.jpg)  

  
  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-convoca-un-concurs-per-a-dissenyar-l-eslogan-i-la-imatge-de-la-campanya-anual-de-promocio-del-comerc-local-2021/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-convoca-un-concurs-per-a-dissenyar-l-eslogan-i-la-imatge-de-la-campanya-anual-de-promocio-del-comerc-local-2021/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-convoca-un-concurs-per-a-dissenyar-l-eslogan-i-la-imatge-de-la-campanya-anual-de-promocio-del-comerc-local-2021/ "Linked In")
*   [](mailto:?body=https://aytosagunto.es/va/actualitat/l-ajuntament-convoca-un-concurs-per-a-dissenyar-l-eslogan-i-la-imatge-de-la-campanya-anual-de-promocio-del-comerc-local-2021/)